CELEX: 62005CO0340
Language: lv
Date: 2006-09-28 00:00:00
Title: Tiesas rīkojums (trešā palāta) 2006. gada 28.septembrī. # Kriminālprocess pret Stefan Kremer. # Lūgums sniegt prejudiciālu nolēmumu: Oberlandesgericht München - Vācija. # Reglamenta 104. panta 3. punkta pirmā daļa - Direktīva 91/439/EEK - Transportlīdzekļa vadītāja apliecību savstarpēja atzīšana - Apliecības atņemšana vienā dalībvalstī - Apliecības izdošana citā dalībvalstī - Atteikums pirmajā dalībvalstī atzīt transportlīdzekļa vadīšanas tiesības - Prasība ievērot valsts nosacījumus jaunas apliecības iegūšanai pēc iepriekšējās atņemšanas. # Lieta C-340/05.

Tiesas (trešā palāta) 2006. gada 28. septembra rīkojums – Kriminālprocess pret Stefan Kremer
      (lieta C‑340/05)
      Reglamenta 104. panta 3. punkta pirmā daļa – Direktīva 91/439/EEK – Vadītāja apliecību savstarpēja atzīšana – Apliecības atņemšana vienā dalībvalstī – Citā dalībvalstī izdota apliecība – Atteikums pirmajā dalībvalstī atzīt transportlīdzekļa vadīšanas tiesības – Prasība ievērot valsts nosacījumus jaunas apliecības iegūšanai pēc iepriekšējās atņemšanas
      Personu brīva pārvietošanās — Brīvība veikt uzņēmējdarbību — Vadītāja apliecība — Direktīva 91/439 (Padomes Direktīvas 91/439 1. panta 2. punkts un 8. panta 2. un 4. punkts) (sal. ar 38. punktu un rezolutīvo
         daļu)
      
      Priekšmets
      
         Lūgums sniegt prejudiciālu nolēmumu – 
               Oberlandesgericht München
                – Padomes 1991. gada 29. jūlija Direktīvas 91/439/EEK par vadītāju apliecībām (OV L 237, 1. lpp.) 1. panta 2. punkta un 8. panta
                  2. un 4. punkta interpretācija – Atteikums atzīt citā dalībvalstī izdotas vadītāja apliecības derīgumu tās turētājam, kuram
                  atkārtotu ceļa satiksmes noteikumu pārkāpumu dēļ valsts vadītāja apliecība ir atņemta bez aizlieguma termiņa – Pienākums vispirms
                  iesniegt braukšanas prasmi apliecinošu medicīniski psiholoģisku atzinumu
               
            Rezolutīvā daļa:
      1. panta 2. punkts kopā ar 8. panta 2. un 4. punktu Padomes 1991. gada 29. jūlija Direktīvā 91/439/EEK par vadītāju apliecībām,
         kas grozīta ar Padomes 1997. gada 2. jūnija Direktīvu 97/26/EK, nepieļauj, ka dalībvalsts savā teritorijā atsakās atzīt transportlīdzekļa
         vadīšanas tiesības, kas izriet no citā dalībvalstī izdotas vadītāja apliecības, un tādējādi arī tās derīgumu, kamēr šīs vadītāja
         apliecības turētājs, kuram pirmajā valstī ir atņemta agrāk izdota apliecība, nepiemērojot termiņa ierobežojumu jaunas apliecības
         iegūšanai, nav izpildījis nosacījumus, kas saskaņā ar šīs valsts tiesisko regulējumu ir jāizpilda, lai pēc iepriekšējās apliecības
         atņemšanas varētu saņemt jaunu apliecību, kuri ietver arī braukšanas prasmes pārbaudi, kas apliecina, ka vairs nepastāv minētās
         atņemšanas pamati.